Tojikistonda yuk mashinasi Milliy gvardiyaning ikki askarini urib ketdi

Tojikistonning Sug‘d viloyati Bobojon G‘afurov tumanidagi Dezmoy qishlog‘i hududida 25-avgust kuni yuk mashinasi mamlakat Milliy gvardiyasining avtotrassa chetidan yurib ketayotgan ikki askarini bosib ketdi, deya xabar bermoqda Asia-Plus.

Nashrning Tojikiston kuch tuzilmalaridagi manbasi bergan ma’lumotlarga ko‘ra, avtomashina haydovchisi — mahalliy fuqaro katta tezlikda ketayotib, boshqaruvni yo‘qotgan.
Milliy gvardiyaga bir yarim yil avval xizmatga chaqirilgan 20 yoshli Tursunzoda shahri fuqarosi olgan jarohatlari tufayli YTH joyida vafot etgan. Shaxsi hali aniqlanmagan ikkinchi askar ko‘p sonli shikastlanishlar bilan og‘ir ahvolda mahalliy shifoxonaning jonlantirish bo‘limiga yotqizilgan.